鵝鑾鼻，係臺灣最南邊嘅地名，喺臺灣屏東縣恆春鎮，隔咗個巴士海峽就係菲律賓。根據臺灣日治時期嘅文獻，鵝鑾鼻當時嘅名係片假名「カランヒ」或漢字「鵞鑾鼻」。「鵝鑾」係臺灣原住民排灣族嘅語言「帆」嘅譯音，因為附近嘅香蕉灣好似船帆，所以就叫做「鵝鑾」，加上嗰度嘅地形好似突咗出嚟嘅鼻，「鼻」係指岬角，所以就叫「鵝鑾鼻」或「鵝鑾鼻半島」。